section_heading: Na otoku
paragraph_text: Bernard traži školjke za svoju suprugu, a Jin mu na engleskom govori da nema školji tu gdje ih traži. U tom trenutku dolazi Sawyer koji govori Bernardu da je Sun trudna, a čini se da ih Jin može razumjeti. Nakon toga vidimo Jina kako ponovno sadi biljke koje je iščupao u vrtu. On govori Sun da se mrzi svađati te da mrzi činjenicu što teško može razumjeti druge. Ispričava joj se, a Sun mu govori da je trudna. On je presretan zbog toga, ali mu Sun govori da je on bio taj zbog kojeg nisu ranije mogli zatrudnjeti. On ju upita kako je moguće da je sada trudna, ali ga ona uvjerava da ga nije prevarila. Nakon toga pomogne joj ponovno napraviti vrt, a kada poželi otići do plaže poljubi je i na engleskom joj kaže da ju voli.